A Bizottság határozata
(1994. október 14.)
a szarvasmarha-embrió Közösségbe történő exportjára feljogosított harmadik országbeli embriógyűjtő munkacsoportok jegyzékének megállapításáról szóló 92/452/EGK határozat módosításáról
(EGT vonatkozású szöveg)
(94/678/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a legutóbb a 94/113/EK határozattal [1] módosított, a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [2] és különösen annak 8. cikkére,
mivel a legutóbb a 94/608/EK határozattal [3] módosított 92/452/EGK bizottsági határozat [4] létrehozza a háziasított szarvasmarhafélék embrióinak Közösségbe irányuló exportjára feljogosított harmadik országbeli embriógyűjtő munkacsoportok jegyzékét;
mivel a 93/52/EGK tanácsi irányelvvel [5] összhangban harmadik országok engedélyezhetik embrió-előállító munkacsoportok részére in vitro megtermékenyített vagy tenyésztett embriók előállítását az Európai Közösségbe irányuló exportra;
mivel az Amerikai Egyesült Államok illetékes hatóságai benyújtották embrió-előállító munkacsoportjaik jegyzékét, valamint embriógyűjtő munkacsoportjaik jegyzékének módosítását, a Cseh Köztársaság és Izrael pedig benyújtotta a területükön feljogosított embriógyűjtő munkacsoportok jegyzékét;
mivel az Európai Gazdasági Térségről szóló megállapodás rendelkezéseire tekintettel szarvasmarha-embrió Ausztriából történő behozatalához nem szükséges embriógyűjtő munkacsoportok jegyzékének fenntartása;
mivel a 92/452/EGK határozatot módosítani kell az amerikai egyesült államokbeli embrió-előállító munkacsoportok, valamint a cseh köztársaságbeli és az izraeli embriógyűjtő munkacsoportok hivatalos feljogosítása céljából;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 92/452/EGK határozat a következőképpen módosul:
1. a cím az "embriógyűjtő munkacsoportok" kifejezés után az "és embrió-előállító munkacsoportok" szöveggel egészül ki;
2. A melléklet helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1994. október 14-én.